Boko Haram

Ang Boko Haram (literal na, Kanluranin o hindi-Islamikong edukasyon ay kasalanan, mula sa Boko at Haram) ay isang militanteng Islamikong grupo sa Nigeria na naghahangad ng pagpapataw ng batas na Shariah sa lahat ng 36 estado ng Nigeria.

Itinatag ni Ustaz Mohammed Yusuf ang grupo noong 2002 sa Maiduguri. Taong 2004 lumipat ito sa Kanamma, Estado ng Yobe, kung saan nila itinayo ang himpilan na tinawag na "Afghanistan", na ginagamit sa pag-atake sa mga kalapit na himpilan ng pulisya, na ikinamamatay ng mga opisyal ng pulis. Si Yusuf ay laban sa demokrasya at sistemang sekular na edukasyon, na nangako pang "nagsisimula pa lang ang digmaang ito at ito'y magtatagal" kung hindi babaguhin ang sistema ng politika at edukasyon.

Sa Bauchi naiulat na ang iniiwasan ng grupo na makihalubilo sa mga lokal na mamamayan. Kasama sa grupo ang mga kasapi mula sa kalapit na Chad at nagsasalita lamang ng Arabe.

Nilalabanan ng Boko Haram hindi lamang ang kanluraning edukasyon bagkus pati ang kalinangan at makabagong agham na makakanluran. Sa isang panayam ng BBC noong 2009, sinabi ni Yusuf na ang paniniwalang ang mundo ay globo ay taliwas sa Islam at dapat ibasura, gayundin ang Darwinismo at ang teorya na galing ang ulan mula sa tubig na na sumingaw dahil sa araw.

Tingnan din

 Sharia sa Nigeria

Mga sanggunian

Mga kawing panlabas
News related to Boko Haram

Islamikong grupo
Nigeria
Islam sa Nigeria